pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำคณะผู้บริหารกระทรวงฯ ร่วมบันทึกเทปถวายพระพรเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
วันพฤหัสบดีที่ 12 กรกฎาคม 2561
รมว.กระทรวงดิจิทัลฯ นําคณะผู้บริหารกระทรวงฯ ร่วมบันทึกเทปถวายพระพรเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะผู้บริหารกระทรวงฯ และหน่วยงานในสังกัด ร่วมบันทึกเทปถวายพระพรชัยมงคล เนื่องในโอกาสวันมหามงคลเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระเจ้าอยู่หัว รัชกาลที่ 9 ทรงเจริญพระชนมพรรษา 86 พรรษา 12 สิงหาคม 2561 เพื่อเป็นการแสดงออกถึงความจงรักภักดีและสํานึกในพระมหากรุณาธิคุณของพระองค์ เมื่อวันที่ 11 กรกฎาคม 2561 ณ สถานีโทรทัศน์โมเดิร์นไนน์ (ช่อง 9 MCOT HD) ถนนพระราม 9 เขตห้วยขวาง กรุงเทพฯ
********************************************
รัฐบาลไทย-ข่าวทำเนียบรัฐบาล-นายกรัฐมนตรีประชุมร่วม กรอ.กลุ่มจังหวัดภาคใต้ฝั่งอันดามัน เร่งรัดการพัฒนาโครงการในจังหวัดภูเก็ต พังงา ระนอง กระบี่ และตรัง
วันเสาร์ที่ 22 ตุลาคม 2559
นายกรัฐมนตรีประชุมร่วม กรอ.กลุ่มจังหวัดภาคใต้ฝั่งอันดามัน เร่งรัดการพัฒนาโครงการในจังหวัดภูเก็ต พังงา ระนอง กระบี่ และตรัง
นายกรัฐมนตรีประชุมร่วม กรอ.กลุ่มจังหวัดภาคใต้ฝั่งอันดามัน ณ ห้องประชุมอาคารเฉลิมพระเกียรติ ชั้น 4 มหาวิทยาลัยราชภัฏภูเก็ต เพื่อเร่งรัดการพัฒนาโครงการในจังหวัดภูเก็ต พังงา ระนอง กระบี่ และตรัง
วันนี้ (16 กันยายน 2559) เวลา 14.30 น. ณ ห้องประชุมอาคารเฉลิมพระเกียรติ ชั้น 4 มหาวิทยาลัยราชภัฏภูเก็ต จังหวัดภูเก็ต พลเอก ประยุทธ์ จันทร์โอชา นายกรัฐมนตรี ประชุมหารือร่วมกับคณะกรรมการ กรอ.ส่วนกลาง และคณะกรรมการ กรอ.กลุ่มจังหวัดภาคใต้ฝั่งอันดามัน (ภูเก็ต พังงา ระนอง กระบี่ ตรัง) โดยมีหัวหน้าส่วนราชการ ผู้บริหารภาคเอกชน รัฐวิสาหกิจเข้าร่วม
ทั้งนี้ กรอ.กลุ่มจังหวัดฯ ได้เสนอโครงการการยกระดับเมืองสปาน้ําพุร้อนเค็ม และพัฒนาเส้นทางอันดามันโรแมนติกโรด อําเภอคลองท่อม จังหวัดกระบี่ และการสนับสนุนโครงการยกระดับเส้นทางเชื่อมโยงท่องเที่ยวอันดามัน ดังนี้ 1. เร่งรัดปรับปรุงเส้นทางสาย 4 (เพชรเกษม) เป็น 4 ช่องจราจร ประกอบด้วย สายระนอง – ราชกรูด/สายราชกรูด – ตะกั่วป่า/สายตะกั่วป่า – เขาหลัก และ 2. เร่งรัดปรับปรุงเส้นทางสาย 4027 เป็น 4 ช่องจราจร โดยนายกรัฐมนตรีเห็นชอบในหลักการ และมอบหมายให้กระทรวงที่เกี่ยวข้องไปศึกษารายละเอียดและกรอบงบประมาณ
สําหรับจังหวัดภูเก็ต ได้เสนอโครงการ Phuket Smart City เพื่อมุ่งเน้นการพัฒนาอย่างยั่งยืนด้วยการออกแบบร่วมกับคนในท้องถิ่น การต่อยอดธุรกิจและอุตสาหกรรมท่องเที่ยว เน้นให้เกิดการพัฒนาผู้ประกอบการรุ่นใหม่และการดึงดูดการลงทุนทั้งในและต่างประเทศตามนโยบายเขตพัฒนาเศรษฐกิจในรูปแบบคัสเตอร์ และโครงการขับเคลื่อนเศรษฐกิจและสังคมดิจิทัลของรัฐบาล ซึ่งโครงการ Phuket Smart City ได้กําหนดกรอบ Smart City ไว้ 7 Smart ได้แก่ Smart Economy, Smart Tourism, Smart Safety, Smart Environment, Smart Healthcare, Smart Education และ Smart Governance สําหรับการขับเคลื่อนโครงการดังกล่าว โดยนายกรัฐมนตรีเห็นชอบให้กระทรวงดิจิทัลเพื่อเศรษฐกิจและสังคมจะเป็นเจ้าภาพหลักในการบูรณาการแผนปฏิบัติการ Phuket Smart City เข้าเป็นส่วนหนึ่งของแผนพัฒนาเศรษฐกิจดิจิทัลแห่งชาติ โดยกระทรวงดิจิทัลจะร่วมกับ BOI กําหนดแนวทางการส่งเสริมให้เอกชนเข้ามาลงทุนในโครงการ Phuket Smart City
พร้อมกันนี้ นายกรัฐมนตรีได้เห็นชอบตามที่จังหวัดพังงาได้เสนอขอโครงการเคลือบผิวจราจรลดการลื่นไถลเส้นทางหมายเลข 4 และ 4311 โดยกระทรวงคมนาคมรับไปเร่งดําเนินการบรรจุในแผนงบประมาณปี 2560 ส่วนโครงการก่อสร้างถนนและสะพานแหล่งท่องเที่ยวเกาะคอเขา อําเภอตะกั่วป่า จังหวัดพังงา นายกรัฐมนตรีสั่งการให้กระทรวงคมนาคมศึกษาความเป็นไปได้ และผลกระทบต่อสิ่งแวดล้อม รวมถึงความคุ้มค่าการลงทุน
ในส่วนของจังหวัดกระบี่ได้นําเสนอโครงการก่อสร้างสะพานลันตาช่วงแรก (บ้านหิน – บ้านคลองหมาก) นายกรัฐมนตรีมอบหมายให้กระทรวงคมนาคมรับไปเร่งรัดศึกษาโครงการ ทั้งนี้ จังหวัดชุมพรนําเสนอโครงการศึกษาเส้นทางรถไฟ ชุมพร – ท่าเรือน้ําลึกระนอง โดยนายกรัฐมนตรีมอบหมายให้กระทรวงคมนาคมเข้าไปศึกษาความเป็นไปได้ของระบบโลจิสติกส์ และจังหวัดตรังนําเสนอโครงการพัฒนาท่าอากาศยานตรัง โดยนายกรัฐมนตรีสั่งการให้จังหวัดจัดทํางบประมาณในการจัดทําโครงการ และให้ไปศึกษาความเป็นไปได้ของโครงการต่อไป
------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. จับมือภาคีเครือข่ายภาครัฐ 20 หน่วยงาน ร่วมถอดบทเรียน เพิ่มประสิทธิภาพการป้องกันและปราบปรามการค้ามนุษย์ของประเทศไทยในทุกมิติ
วันพุธที่ 15 สิงหาคม 2561
พม. จับมือภาคีเครือข่ายภาครัฐ 20 หน่วยงาน ร่วมถอดบทเรียน เพิ่มประสิทธิภาพการป้องกันและปราบปรามการค้ามนุษย์ของประเทศไทยในทุกมิติ
พม. จับมือภาคีเครือข่ายภาครัฐ 20 หน่วยงาน ร่วมถอดบทเรียน เพิ่มประสิทธิภาพการป้องกันและปราบปรามการค้ามนุษย์ของประเทศไทยในทุกมิติ
วันนี้ (15 ส.ค. 61) เวลา 12.00 น. นางสาวอุษณี กังวารจิตต์ รองปลัดกระทรวงการพัฒนาสังคมและความมั่นคงของมนุษย์ เป็นประธานรับฟังการนําเสนอผลการถอดบทเรียนในการประชุมเชิงปฏิบัติการถอดบทเรียนการดําเนินงานป้องกันและปราบปรามการค้ามนุษย์ของประเทศไทย โดยมีผู้แทนจากภาคีเครือข่ายที่ดําเนินงานต่อต้านการค้ามนุษย์ จํานวนกว่า 70 คน จาก 20 หน่วยงานภาครัฐ เข้าร่วมประชุม ณ ห้องโคลีเซียม ชั้น 6 โรงแรมแบ็งค็อก มิดทาวน์ กรุงเทพฯ
กระทรวงการพัฒนาสังคมและความมั่นคงของมนุษย์ (พม.) โดยกองต่อต้านการค้ามนุษย์ ได้กําหนดจัดการประชุม เชิงปฏิบัติการถอดบทเรียนการดําเนินงานป้องกันและปราบปรามการค้ามนุษย์ของประเทศไทย โดยมีวัตถุประสงค์เพื่อให้ ภาคีเครือข่ายภาครัฐที่ดําเนินงานต่อต้านการค้ามนุษย์ จํานวน 20 หน่วยงาน ได้ร่วมกันทบทวนและถอดบทเรียนการดําเนินงานป้องกันและปราบปรามการค้ามนุษย์ที่ผ่านมาของประเทศไทย โดยมีการประชุมกลุ่มย่อยระดมสมองวิเคราะห์จุดอ่อน และ จุดแข็ง ทบทวนปัญหาและอุปสรรค รวมทั้งถอดบทเรียนความสําเร็จและข้อท้าทายที่ประเทศไทยยังต้องแก้ไข และเพิ่ม ความพยายามในการดําเนินงานดังกล่าวให้สําเร็จ จากผลการดําเนินงานที่สําคัญ 3 ด้าน ดังนี้ 1) การดําเนินคดีกับผู้กระทําผิด 2) การคุ้มครองช่วยเหลือผู้เสียหายจากการค้ามนุษย์ และ 3) การป้องกันปัญหาการค้ามนุษย์และกลุ่มเสี่ยงถูกนําไปแสวงหาผลประโยชน์จากการค้ามนุษย์ทุกรูปแบบ
สําหรับข้อมูลจากผลการประชุมในครั้งนี้ ทางกระทรวง พม. และภาคีเครือข่ายภาครัฐที่เกี่ยวข้องจะได้นําไปใช้เป็นกรอบแนวทางปฎิบัติงานเพื่อเพิ่มประสิทธิภาพการป้องกันและปราบปรามการค้ามนุษย์ของประเทศไทยในทุกมิติ นอกจากนี้ พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้กําหนดให้มีการประชุมติดตามผลการดําเนินงานเป็นประจําทุกเดือน เพื่อเป็นอีกหนึ่งช่องทางในการประสานงานอย่างใกล้ชิด เพื่อขับเคลื่อนและเร่งรัดการดําเนินงาน หรือร่วมกันแก้ไขปัญหาและอุปสรรคของแต่ละหน่วยงาน เพื่อให้สามารถบรรลุเป้าหมายทั้ง 3 ด้าน อย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงยุติธรรม รับเรื่องขอความเป็นธรรม กรณีนายสมบัติ นิยมมาก  ถูกกลุ่มคนร้ายรุมทำร้าย
วันอังคารที่ 26 พฤศจิกายน 2562
เลขานุการรัฐมนตรีว่าการกระทรวงยุติธรรม รับเรื่องขอความเป็นธรรม กรณีนายสมบัติ นิยมมาก  ถูกกลุ่มคนร้ายรุมทําร้าย
เลขานุการรัฐมนตรีว่าการกระทรวงยุติธรรม รับเรื่องขอความเป็นธรรม กรณีนายสมบัติ นิยมมาก ถูกกลุ่มคนร้ายรุมทําร้าย
ในวันอังคารที่ ๒๖ พฤศจิกายน ๒๕๖๒ เวลา ๑๑.๐๐ น. ณ บริเวณหน้าศูนย์ยุติธรรมสร้างสุข ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
พร้อมด้วย นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ รับเรื่องจากนายสงกานต์ อัจฉริยะทรัพย์ ทนายความและคณะกรรมการปฏิรูปประเทศด้านยุติธรรม ซึ่งได้พานายสมบัติ นิยมมาก ผู้เสียหายจากกรณีถูกกลุ่มคนร้ายลากลงจากรถเก๋งมาต่อยและรุมทําร้าย เพื่อขอรับความช่วยเหลือจากกระทรวงยุติธรรม
ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม กล่าวว่า ตนได้รับมอบหมายจากนายสมศักดิ์ เทพสุทิน รัฐมนตรีว่าการกระทรวงยุติธรรม ให้มารับเรื่องร้องทุกข์ กรณีนายสมบัติ นิยมมาก ถูกกลุ่มคนร้ายรุมทําร้าย เพื่อให้ได้รับความเป็นธรรมมากที่สุด โดยดูเรื่องสิทธิประโยชน์ที่ผู้เสียหายควรได้รับ โดยเน้นย้ําและกําชับมาว่า ให้ประชาชนได้รับความเป็นธรรมและได้รับโอกาสในการเข้าถึงกระบวนการยุติธรรม รวมทั้งการประกันตัวหากตกเป็นผู้ต้องหาหรือจําเลยในคดีอาญา ให้ได้รับค่าทดแทน
โดยเหตุดังกล่าว ได้เกิดที่ เมื่อวันที่ ๒๔ พฤศจิกายน ๒๕๖๒ ในท้องที่ สภ.สวนพริกไทย จังหวัดปทุมธานี ซึ่งนายสมบัติ นิยมมาก ได้ถูกทําร้ายร่างกายด้วยการชกต่อย จากภาพข่าวนายสมบัติฯ ถูกกลุ่มคนร้ายรุมทําร้ายเป็นเหตุให้ได้รับบาดเจ็บและจมูกหัก จึงได้สอบถามไปยังนายสมบัติฯ ว่า ได้แจ้งความร้องทุกข์กล่าวโทษต่อพนักงานสอบสวน สภ.สวนพริกไทย แล้วหรือยัง และทางตํารวจได้มีการดําเนินการในการรับทราบข้อกล่าวหาอย่างไรบ้าง ซึ่งทนายสงกานต์ฯ ได้มีความเห็นว่า การกระทําดังกล่าว เป็นการกระทําในลักษณะที่ใช้ความรุนแรง ที่ส่งผลอันตรายต่อร่างกายมาก สําหรับการแจ้งข้อกล่าวหาต้องรอผลการตรวจร่างกายจากโรงพยาบาลที่ผู้เสียหายเข้ารับการตรวจรักษา
เลขานุการรัฐมนตรีว่าการกระทรวงยุติธรรม กล่าวต่อว่า กระทรวงยุติธรรม ภายใต้นโยบายรัฐมนตรีว่าการกระทรวงยุติธรรม ต้องการให้ความช่วยเหลือประชาชนให้ได้รับความเป็นธรรม สําหรับสิทธิของผู้เสียหายและจําเลยในคดีอาญา ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ (และที่แก้ไขเพิ่มเติม (ฉบับที่ ๒) พ.ศ.๒๕๕๙) จะได้สิทธิในการรับเงินช่วยเหลือของผู้เสียหายในคดีอาญา ดังนี้ ค่าใช้จ่ายในการรักษาพยาบาล จ่ายเท่าที่จ่ายจริง แต่ไม่เกิน ๔๐,๐๐๐ บาท ค่าฟื้นฟูสมรรถภาพทางร่างกายและจิตใจ จ่ายเท่าที่จ่ายจริง เป็นเงินไม่เกิน ๒๐,๐๐๐ บาท ค่าขาดประโยชน์ทํามาหาได้ในระหว่างที่ไม่สามารถประกอบการงานได้ตามปกติ จ่ายตามค่าแรงขั้นต่ําของจังหวัดที่ทํางาน แต่จ่ายเป็นระยะเวลาไม่เกิน ๑ ปี ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา เช่นค่าเยียวยาฟื้นฟูจิตใจ เป็นจํานวนเงินไม่เกิน ๕๐,๐๐๐ บาท เป็นต้น โดยให้ศูนย์ยุติธรรมสร้างสุขประสานหน่วยงานที่เกี่ยวข้องเพื่อดําเนินการให้ความช่วยเหลือต่อไป
รัฐบาลไทย-ผู้ป่วยโควิด-19 กลุ่มไหนเสี่ยงเป็นโรคปอดอักเสบ ??
วันพุธที่ 12 สิงหาคม 2563
ผู้ป่วยโควิด-19 กลุ่มไหนเสี่ยงเป็นโรคปอดอักเสบ ??
ผู้ป่วยกลุ่มไหนเสี่ยงเป็นโรคปอดอักเสบ ??
Q : ผู้ป่วยโควิด-19 กลุ่มไหนเสี่ยงเป็นโรคปอดอักเสบ ??
A : 1.อายุมากกว่า 60 ปี
2.ภาวะอ้วน
3.ภูมิคุ้มกันบกพร่อง
4.โรคถุงลมโป่งพอง
5.โรคหัวใจ
6.โรคไตวายเรื้อรัง
7.โรคตับแข็ง
8.โรคเบาหวาน
รัฐบาลไทย-ข่าวทำเนียบรัฐบาล-รมว.ดิจิทัลฯ ชวน “คณะสภาธุรกิจสหรัฐอเมริกา-อาเซียน” ร่วมลงทุนด้านดิจิทัลในไทย
วันพฤหัสบดีที่ 28 มิถุนายน 2561
รมว.ดิจิทัลฯ ชวน “คณะสภาธุรกิจสหรัฐอเมริกา-อาเซียน” ร่วมลงทุนด้านดิจิทัลในไทย
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับคณะสภาธุรกิจสหรัฐอเมริกา-อาเซียน (United States - ASEAN Business Council : USABC) โดยสมาชิกของสภาธุรกิจสหรัฐอเมริกา-อาเซียน (USABC) ประกอบด้วย บริษัทชั้นนําของสหรัฐอเมริกาที่เข้ามาลงทุนในโครงการขนาดใหญ่ทั้งในไทยและอาเซียน ซึ่งมีบทบาทสําคัญในการส่งเสริมการค้าการลงทุนของภาคเอกชนสหรัฐอเมริกาในประเทศไทยและอาเซียน โดยการเยือนประเทศไทยในครั้งนี้ USABC ได้ให้ความสนใจกับการพัฒนาประเทศตามนโยบายไทยแลนด์ 4.0 และพัฒนาการด้านดิจิทัลของไทยเป็นอย่างมาก ทั้งการลงทุนในโครงสร้างพื้นฐาน รวมถึงการปรับปรุงกฎหมาย กฎระเบียบ เพื่ออํานวยความสะดวกให้เกิดการสร้างนวัตกรรมด้านดิจิทัล ตลอดจนพร้อมสนับสนุนไทยในด้านการพัฒนาบุคลากรร่วมกัน โดย รมว.กระทรวงดิจิทัลฯ ได้ให้ความมั่นใจกับนักลงทุนเกี่ยวกับร่างกฎหมายด้านดิจิทัลของไทย ทั้งในเรื่องความมั่นคงปลอดภัยทางไซเบอร์ และการคุ้มครองข้อมูลส่วนบุคคล ที่มีความสอดคล้องกับแนวปฏิบัติของสากล หลังจากนั้น ดร.พิเชฐฯ ได้นําคณะสภาธุรกิจสหรัฐอเมริกา-อาเซียน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ที่ทําเนียบรัฐบาลด้วย เมื่อวันที่ 28 มิถุนายน 2561 ณ ห้องประชุม ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
************************
รัฐบาลไทย-ข่าวทำเนียบรัฐบาล-New Normal
วันจันทร์ที่ 29 มิถุนายน 2563
New Normal
ไม่ประมาท การ์ดอย่าตก
-สวมหน้ากากอนามัยตลอดการเดินทาง
-หมั่นล้างมือด้วยเจลแอลกอฮลล์ หรือน้ํายาฆ่าเชื้อโรค
-รักษาระยะห่าง 1-2 เมตร
รัฐบาลไทย-ข่าวทำเนียบรัฐบาล-การประชุมสัมมนา “มติการศึกษา พัฒนาพื้นที่พิเศษ เดินหน้าประเทศไทย มั่งคง มั่งคั่ง ยั่งยืน
วันพุธที่ 27 กันยายน 2560
การประชุมสัมมนา “มติการศึกษา พัฒนาพื้นที่พิเศษ เดินหน้าประเทศไทย มั่งคง มั่งคั่ง ยั่งยืน
รัฐมนตรีว่าการกระทรวงอุตสาหกรรม  ร่วมอภิปรายในการประชุมสัมมนา “มติการศึกษา พัฒนาพื้นที่พิเศษ เดินหน้าประเทศไทย มั่งคง มั่งคั่ง ยั่งยืน ณ โรงแรมแอมบาสซาเดอร์ ซิตี้ จอมเทียน พัทยา จังหวัดชลบุรี
เมื่อวันที่ 24 กันยายน 2560 นายอุตตม สาวนายน รัฐมนตรีว่าการกระทรวงอุตสาหกรรม ร่วมอภิปรายในการประชุมสัมมนา “มติการศึกษา พัฒนาพื้นที่พิเศษ เดินหน้าประเทศไทย มั่งคง มั่งคั่ง ยั่งยืน จัดโดยกระทรวงศึกษาธิการ ณ โรงแรมแอมบาสซาเดอร์ ซิตี้ จอมเทียน พัทยา จังหวัดชลบุรี
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมเป็นสักขีพยานการลงนาม MOU ว่าด้วยการพัฒนาการประกอบธุรกิจดิจิทัล
วันอังคารที่ 18 ธันวาคม 2561
ปลัดกระทรวงดิจิทัลฯ ร่วมเป็นสักขีพยานการลงนาม MOU ว่าด้วยการพัฒนาการประกอบธุรกิจดิจิทัล
ปลัดกระทรวงดิจิทัลฯ
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ และ นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) ร่วมเป็นสักขีพยานลงนามบันทึกข้อตกลงความร่วมมือว่าด้วยการพัฒนาการประกอบธุรกิจดิจิทัล โดยมี ดร.ณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล พร้อมทั้งนายฉัตรชัย คุณปิติลักษณ์ รองผู้อํานวยการสํานักงานส่งเสริมเศรษฐกิจดิจิทัล และนายมีธรรม ณ ระนอง ผู้ช่วยผู้อํานวยการสํานักงานส่งเสริมเศรษฐกิจดิจิทัล ร่วมลงนามบันทึกข้อตกลงความร่วมมือ (MOU) กับบริษัท เซ็นทรัล เจดี คอมเมิร์ซ จํากัด เจดีกรุ๊ป เมื่อวันที่ 17 ธันวาคม 2561 ณ โรงแรมเซ็นทาราแกรนด์ฯ แอท เซ็นทรัลเวิลด์ กรุงเทพฯ โดยความร่วมมือที่เกิดขึ้นจะเป็นจุดเริ่มต้นสําคัญที่จะต่อยอดพัฒนาการส่งเสริมเศรษฐกิจดิจิทัลให้ครบวงจรตามนโยบายไทยแลนด์ 4.0 ที่พัฒนาโครงสร้างพื้นฐานและยกระดับขีดความสามารถเชิงดิจิทัลที่เป็นประโยชน์ต่อเศรษฐกิจและสังคมไทย ผ่านนวัตกรรม e-learning logistics ของเจดีกรุ๊ปและเจดีเซ็นทรัล ตลอดจนสร้างเครือข่ายความร่วมมือซึ่งคาดหวังว่าจะช่วยเพิ่มศักยภาพขีดความสามารถให้กับผู้ประกอบการธุรกิจของไทยมากยิ่งขึ้น
***********************
รัฐบาลไทย-ข่าวทำเนียบรัฐบาล-ธ.ก.ส. ขอบคุณเสียงตอบรับสลากออมทรัพย์ทวีสิน ชุดเกษตรมั่นคง 3
วันจันทร์ที่ 16 มีนาคม 2563
ธ.ก.ส. ขอบคุณเสียงตอบรับสลากออมทรัพย์ทวีสิน ชุดเกษตรมั่นคง 3
ธ.ก.ส.ปลื้มใจสลากออมทรัพย์ทวีสิน ชุดเกษตรมั่นคง 3 หน่วยละ 500 บาท ลุ้นรางวัล 20  ล้านบาท จําหน่ายหมดภายใน 1 เดือน พร้อมขอบคุณเกษตรกรลูกค้าและประชาชนที่ให้การตอบรับเป็นอย่างดี
ธ.ก.ส. ปลื้มใจสลากออมทรัพย์ทวีสิน ชุดเกษตรมั่นคง 3 หน่วยละ 500 บาท ลุ้นรางวัล 20 ล้านบาท จําหน่ายหมดภายใน 1 เดือน พร้อมขอบคุณเกษตรกรลูกค้าและประชาชนที่ให้การตอบรับเป็นอย่างดี สําหรับผู้ที่สนใจสามารถเลือกฝากผลิตภัณฑ์เงินฝากที่มีรางวัลอื่น ๆ ที่น่าสนใจ อาทิ สลากออมทรัพย์เกษตรยั่งยืน หน่วยละ 20 บาท ลุ้นรางวัล 2 ล้านบาท เงินฝากออมทรัพย์ทวีโชค เป็นต้น
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. ได้เปิดรับฝาก “สลากออมทรัพย์ทวีสิน ชุดเกษตรมั่นคง 3” จํานวน 200 ล้านหน่วย หน่วยละ 500 บาท รวมวงเงิน 100,000 ล้านบาท มีอายุการรับฝาก 3 ปี ลุ้นรางวัลสูงสุด 20 ล้านบาท และรางวัลพิเศษ 15 ล้านบาท รวมมูลค่าสูงสุดกว่า 133 ล้านบาทต่อเดือน ซึ่งเริ่มเปิดรับฝากมาตั้งแต่วันที่ 17 กุมภาพันธ์ 2563 นั้น สลากดังกล่าวได้รับเสียงตอบรับเป็นอย่างดีจากเกษตรกรลูกค้าและประชาชนทั่วไปสนใจฝากสลากเป็นจํานวนมาก ทําให้ยอดรับฝากเต็มวงเงินอย่างรวดเร็วภายในระยะเวลาเพียง 1 เดือนเท่านั้น
ธ.ก.ส. ขอขอบคุณเกษตรกรลูกค้าและประชาชนผู้ฝากสลากทุกท่านที่ให้ความไว้วางใจและสนับสนุนผลิตภัณฑ์เงินฝากของธนาคาร ซึ่งเงินทุก ๆ บาทที่ท่านฝากไว้ ธ.ก.ส. จะนําไปใช้เป็นทุนสนับสนุนภาคเกษตรกรรม การพัฒนาและสร้างความเข้มแข็งสู่ธุรกิจชุมชน อันเป็นฐานรากที่สําคัญของประเทศ ทั้งนี้ สําหรับผู้ที่พลาดการฝากสลากออมทรัพย์ของ ธ.ก.ส. ในครั้งนี้ สามารถเลือกใช้บริการผลิตภัณฑ์เงินฝากอื่นๆ ที่น่าสนใจได้ อาทิ สลากออมทรัพย์เกษตรยั่งยืน หน่วยละ 20 บาท อายุรับฝาก 2 ปี ฝากขั้นต่ํา 20 บาท สูงสุดไม่เกิน 200,000 บาท/วัน เมื่อฝากครบกําหนดจะได้รับดอกเบี้ยหน่วยละ 0.20 บาท คิดเป็นอัตราร้อยละ 0.5 ต่อปี (ไถ่ถอนคืนได้เมื่อครบกําหนด) โดยผู้ฝากสามารถลุ้นรางวัลเลข 4 ตัว รางวัลละ 2,000 บาท และรางวัลเลข 4 ตัว ของรางวัลที่ 1 เสี่ยงหมวดมูลค่า 2,000,000 บาท ได้ในงวดที่ฝาก นอกจากนี้ ผู้ฝากยังมีสิทธิ์ลุ้นรางวัลเลข 4 ตัว ไม่เสี่ยงหมวด มูลค่ารางวัลละ 20 บาท ตลอดระยะเวลารับฝาก 24 งวด ออกรางวัลทุกวันที่ 16 ของทุกเดือน ยกเว้นเดือนมกราคม ออกรางวัลวันที่ 17 ของทุกปี หรือบัญชีเงินฝากออมทรัพย์ทวีโชค (เล่มแดง) เงินฝากที่มีสิทธิ์ลุ้นโชค ยอดเงินคงเหลือทุก 2,000 บาท ติดต่อกัน 3 เดือน จะได้สิทธิ์ลุ้นจับรางวัลในระดับจังหวัดปีละ 2 ครั้ง และระดับประเทศอีกปีละ 1 ครั้ง และอีกหลากหลายผลิตภัณฑ์ โดยสามารถค้นหาข้อมูลผลิตภัณฑ์เงินฝากที่ตรงตามความต้องการของท่านได้ที่ www.baac.or.th หรือติดต่อสอบถามข้อมูลเพิ่มเติมได้ที่ Call Center 02 555 0555 หรือที่ ธ.ก.ส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-รมว.ทส. ลงพื้นที่ตรวจเยี่ยมคลินิกสัตว์ป่า พร้อมให้กำลังใจทีมสัตวแพทย์
วันจันทร์ที่ 13 เมษายน 2563
รมว.ทส. ลงพื้นที่ตรวจเยี่ยมคลินิกสัตว์ป่า พร้อมให้กําลังใจทีมสัตวแพทย์
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม  ตรวจเยี่ยมรับฟังปัญหาอุปสรรคในการดูสัตว์ป่า และให้ขวัญกําลังใจทีมสัตวแพทย์ซึ่งดูแลสัตว์ที่ได้รับบาดเจ็บ
รมว.ทส. ลงพื้นที่ตรวจเยี่ยมคลินิกสัตว์ป่า พร้อมให้กําลังใจทีมสัตวแพทย์
วันที่ 9 เมษายน 2563 เวลาประมาณ 18.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมรับฟังปัญหาอุปสรรคในการดูสัตว์ป่า และให้ขวัญกําลังใจทีมสัตวแพทย์ซึ่งดูแลสัตว์ที่ได้รับบาดเจ็บ สัตว์กําพร้า สัตว์ที่ได้รับผลกระทบจากไฟป่า และสัตว์ที่ได้รับการช่วยจากประชาชนและนํามาส่งให้ดูแลต่อ โดยการลงพื้นที่ครั้งนี้ นายจตุพร บุรุษพัฒน์ ปลัดกระทรวงทรัพยากรธรรมขาติและสิ่งแวดล้อม พร้อมด้วย นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช นายอรรถพล เจริญชันษา อธิบดีกรมป่าไม้ นายวุฒิชัย ม่วงมัน ผู้อํานวยการสวนสัตว์เชียงใหม่ และคณะผู้บริหารกระทรวงฯ ร่วมรับฟังและให้กําลังใจ ณ คลินิกสัตว์ป่าสํานักบริหารพื้นที่อนุรักษ์ ที่ 16 จังหวัดเชียงใหม่
รัฐบาลไทย-ข่าวทำเนียบรัฐบาล-รมว.สธ.รับข้อเสนอความคิดเห็นจากผู้ให้และผู้รับบริการ ย้ำระบบหลักประกันสุขภาพอยู่คู่ประชาชน "ไม่ล้ม ไม่ยึด"
วันอังคารที่ 23 สิงหาคม 2559
รมว.สธ.รับข้อเสนอความคิดเห็นจากผู้ให้และผู้รับบริการ ย้ําระบบหลักประกันสุขภาพอยู่คู่ประชาชน "ไม่ล้ม ไม่ยึด"
รมว.สธ.รับข้อเสนอความคิดเห็นจากผู้ให้และผู้รับบริการ ย้ําระบบหลักประกันสุขภาพอยู่คู่ประชาชน "ไม่ล้ม ไม่ยึด"
รัฐมนตรีว่าการกระทรวงสาธารณสุข ร่วมรับฟังและรับข้อเสนอความคิดเห็นจากผู้ให้บริการและผู้รับบริการทั่วประเทศ นําไปพัฒนาระบบหลักประกันสุขภาพแห่งชาติ ยืนยัน ระบบหลักประกันสุขภาพอยู่คู่ประชาชน "ไม่ล้ม ไม่ยึด"
วันนี้(19 สิงหาคม 2559) ที่โรงแรมรามาการ์เด้นท์ กทม. ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.โสภณ เมฆธน ปลัดกระทรวงสาธารณสุข รับฟังและรับข้อเสนอความคิดเห็นทั่วไปจากผู้ให้บริการและผู้รับบริการระดับประเทศประจําปี 2559 จัดโดยสํานักงานหลักประกันสุขภาพแห่งชาติ โดยมีวัตถุประสงค์เพื่อนําไปพัฒนาระบบหลักประกันสุขภาพแห่งชาติ ปรับปรุงมาตรฐานบริการสาธารณสุขรวมทั้งหลักเกณฑ์ค่าใช้จ่ายให้กับสถานบริการ ซึ่งเป็นไปตามข้อกําหนดของ พ.ร.บ.หลักประกันสุขภาพแห่งชาติ พ.ศ.2545 มาตรา 18(13)
ศ.คลินิก เกียรติคุณ นพ.ปิยะสกล กล่าวว่า ระบบหลักประกันสุขภาพแห่งชาติดําเนินการมาแล้วเป็นปีที่ 15 ซึ่งขณะนี้โลกและสังคมมีการเปลี่ยนแปลงไป เราเหลียวหลังไปศึกษาอดีต อยู่กับปัจจุบัน มองไปอนาคต และทําทุกอย่างเพื่อให้ประชาชนสุขภาพดี ระบบสุขภาพยั่งยืน เพราะระบบสุขภาพเป็นของประชาชน ไม่มีใครจะมาล้มหรือยึด สิ่งที่กระทรวงสาธารณสุขและสํานักงานหลักประกันสุขภาพแห่งชาติ (สปสช.)จะทําร่วมกัน คือ "ก้าวไกลไปด้วยกัน...ความมั่นคงด้านสุขภาพของคนไทย" ซึ่ง สปสช.ในฐานะผู้ซื้อคือผู้แทนประชาชน ต้องเลือกสิ่งที่ดีที่สุดเพื่อสุขภาพประชาชน ส่วนกระทรวงสาธารณสุขในฐานะผู้ให้บริการหลักของประเทศ ต้องสร้างสรรค์บริการสุขภาพที่ดีที่สุดให้ประชาชนเช่นกัน
ศ.คลินิก เกียรติคุณ นพ.ปิยะสกล กล่าวต่อว่า ขณะนี้ค่าใช้จ่ายด้านสุขภาพของประเทศอยู่ที่ประมาณ 4 แสนล้านบาทต่อปี และมีแนวโน้มเพิ่มมากขึ้น โดยในปีงบประมาณ 2560 ได้รับงบประมาณด้านสุขภาพมากขึ้น ซึ่งต้องมีการใช้จ่ายให้คุ้มค่า ด้วยกลยุทธ์ความเป็นเลิศ 4 ด้านคือ ป้องกันและสร้างเสริมสุขภาพเป็นเลิศ การรักษาเมื่อเจ็บป่วยที่เป็นเลิศ บุคลากรต้องได้รับการพัฒนาให้เป็นเลิศ และธรรมมาภิบาลในการบริหารจัดการ จะเกิดการดูแลสุขภาพที่มีคุณค่า ประหยัดค่าใช้จ่าย เกิดประโยชน์กับประชาชนมากที่สุด ทุกฝ่ายต้องร่วมมือกันทําสิ่งดีๆ ต่อสุขภาพประชาชน เพราะประเทศจะมั่นคงได้ด้วยสุขภาพที่ดีของประชาชน
ที่ผ่านมา กระทรวงสาธารณสุข และ สปสช.มีการทํางานกันอย่างใกล้ชิด ปัญหาข้อติดขัดที่เกิดขึ้นได้รับการแก้ไขร่วมกันอย่างรวดเร็ว เกิดประโยชน์ต่อประชาชน ซึ่งการรับฟังความคิดเห็นในครั้งนี้ที่เอาประโยชน์ของประชาชนเป็นตัวตั้ง ไม่ยึดติดกับตัวตน และข้อเสนอที่ได้จากผู้ให้บริการและผู้รับบริการในวันนี้ จะถูกนําไปวิเคราะห์ นําเข้าที่ประชุมคณะอนุกรรมการที่เกี่ยวข้อง ก่อนที่จะนําเสนอเข้าที่ประชุมคณะกรรมการสุขภาพแห่งชาติ นําไปดําเนินการพัฒนาระบบทําให้เกิดประโยชน์สูงสุดต่อประชาชนและประเทศชาติต่อไป
************************** 19 สิงหาคม 2559
รัฐบาลไทย-ข่าวทำเนียบรัฐบาล-นายกรัฐมนตรีแถลงข่าวต่อสื่อมวลชนภายหลังการประชุมคณะรัฐมนตรีเกี่ยวกับการเยือนต่างประเทศ
วันอังคารที่ 20 พฤศจิกายน 2561
นายกรัฐมนตรีแถลงข่าวต่อสื่อมวลชนภายหลังการประชุมคณะรัฐมนตรีเกี่ยวกับการเยือนต่างประเทศ
นายกรัฐมนตรีแถลงข่าวต่อสื่อมวลชนภายหลังการประชุมคณะรัฐมนตรีเกี่ยวกับการเยือนต่างประเทศ
วันนี้ (20 พฤศจิกายน 2561) เวลา 13.45 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี แถลงข่าวต่อสื่อมวลชนภายหลังการประชุมคณะรัฐมนตรี เกี่ยวกับการเยือนต่างประเทศ โดยการเดินทางเยือนสาธารณรัฐฝรั่งเศสตามคําเชิญของประธานาธิบดีฝรั่งเศส เพื่อเข้าร่วมในงานวันรําลึกการครบรอบ 100 ปีการยุติสงครามโลกครั้งที่ 1 การเข้าร่วมพิธีเปิดการประชุมสันติภาพปารีส (Paris Peace Forum) การเข้าร่วมการประชุมสุดยอดอาเซียน ครั้งที่ 33 และการประชุมสุดยอดที่เกี่ยวข้อง ณ ประเทศสิงคโปร์ รวมทั้งเข้าร่วมประชุมผู้นําเขตเศรษฐกิจเอเปค (APEC) ครั้งที่ 26 ณ รัฐเอกราชปาปัวนิวกินี ซึ่งนายกรัฐมนตรีกล่าวว่าการเดินทางไปเยือนต่างประเทศ เป็นการแสดงวิสัยทัศน์ของประเทศให้ต่างประเทศไทยได้รับรู้ รับทราบ และเข้าถึงข้อมูลต่างๆ ของไทย โดยเฉพาะด้านการค้าและการลงทุน
นายกรัฐมนตรียังได้เน้นย้ําในระหว่างการเดินทางเยือนแต่ละประเทศว่า ในปัจจุบันต้องมีการปรับตัวให้เข้ากับยุคดิจิทัลมากยิ่งขึ้น รวมถึงการอํานวยความสะดวกทางการค้าและการพัฒนาที่ยั่งยืน ซึ่งผู้ประกอบการจะต้องพัฒนารูปแบบการค้าขาย ที่สนับสนุนให้ประชาชนเข้าถึงบริการทางการเงินผ่านระบบดิจิทัล และการพัฒนาเทคโนโลยีด้านการเงิน (FINTECH) เพื่อส่งเสริมวิสาหกิจขนาดกลางและขนาดย่อม (SMEs) ควบคู่ไปกับการให้ความสําคัญด้านสิ่งแวดล้อมและการพัฒนาอย่างยั่งยืน รวมถึงได้เน้นย้ําประเด็นการสร้างความเข้มแข็งของภูมิภาคด้วย และในปี 2562 ซึ่งไทยจะเป็นเจ้าภาพประธานอาเซียน นายกรัฐมนตรีได้เชิญชวนประชาชนไทยและทุกภาคส่วนของไทยร่วมกันเป็นเจ้าภาพที่ดีด้วย
รัฐบาลไทย-ข่าวทำเนียบรัฐบาล-ปลัด สธ. เดินหน้าจิตอาสาสาธารณสุข “ทำความดีด้วยหัวใจ”
วันจันทร์ที่ 1 ตุลาคม 2561
ปลัด สธ. เดินหน้าจิตอาสาสาธารณสุข “ทําความดีด้วยหัวใจ”
ปลัดกระทรวงสาธารณสุขนําชาวสาธารณสุขทั่วประเทศ สํารวจลูกน้ํายุงลาย ป้องกันโรคไข้เลือดออก เดินหน้าโครงการจิตอาสา “ทําความดีด้วยหัวใจ” เพื่อประโยชน์ด้านสาธารณสุข ตามพระราชปณิธานของสมเด็จพระเจ้าอยู่หัวมหาวชิราลงกรณ บดินทรเทพยวรางกูร
ปลัดกระทรวงสาธารณสุขนําชาวสาธารณสุขทั่วประเทศ สํารวจลูกน้ํายุงลาย ป้องกันโรคไข้เลือดออก เดินหน้าโครงการจิตอาสา “ทําความดีด้วยหัวใจ” เพื่อประโยชน์ด้านสาธารณสุข ตามพระราชปณิธานของสมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันนี้ (1 ตุลาคม 2561) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข พร้อมด้วยคณะผู้บริหาร นําบุคลากรสังกัดกระทรวงสาธารณสุขทั่วประเทศ ร่วมโครงการจิตอาสา “ทําความดีด้วยหัวใจ” เพื่อประโยชน์ด้านสาธารณสุขและประชาชน ตามพระราชปณิธานของสมเด็จพระเจ้าอยู่หัวมหาวชิราลงกรณ บดินทรเทพยวรางกูร ด้วยกิจกรรมการสํารวจลูกน้ํายุงลาย ป้องกันโรคไข้เลือดออกและทําความสะอาดบริเวณสถานที่ทํางาน
นายแพทย์สุขุม กล่าวว่า โครงการจิตอาสา “ทําความดีด้วยหัวใจ” เป็นพระราชปณิธานของสมเด็จพระเจ้าอยู่หัว มหาวชิราลงกรณ บดินทรเทพยวรางกูร ที่ต้องการให้คนไทยร่วมแรงร่วมใจช่วยเหลือกิจกรรมที่เป็นสาธารณประโยชน์ด้วยความสมัครใจ ซึ่งกระทรวงสาธารณสุขได้ดําเนินมาอย่างต่อเนื่อง และเนื่องจากขณะนี้ ประเทศไทยยังมีพายุฝนในหลายพื้นที่ เสี่ยงต่อการระบาดของโรคไข้เลือดออก จากการมีแหล่งเพาะพันธุ์ยุงและจํานวนยุงลายเพิ่มมากขึ้น กิจกรรมในครั้งนี้จึงมีการสํารวจลูกน้ํายุงลาย ป้องกันโรคไข้เลือดออกในหน่วยงานต่างๆ โดยผู้บริหาร บุคลากรและเจ้าหน้าที่สังกัดกระทรวงสาธารณสุขทั่วประเทศ พร้อมมีการให้ความรู้โรคติดต่อโดยยุงและแมลงพาหะนําโรค และกิจกรรม 5 ส. ทําความสะอาดบริเวณสถานที่ทํางาน นอกจากจะช่วยให้สิ่งแวดล้อมภายในกระทรวงและพื้นที่สาธารณะสะอาดเรียบร้อย ปราศจากแหล่งเพาะพันธุ์ยุงซึ่งเป็นพาหะนําโรคแล้ว ยังเป็นการดําเนินงานที่ถือเป็นองค์กรแห่งความสุข เกิดจากความร่วมมือของเจ้าหน้าที่ สามารถเป็นตัวอย่างให้แก่องค์กรอื่นๆ ดําเนินการตามได้
ทั้งนี้ สํานักโรคติดต่อนําโดยแมลง กรมควบคุมโรค ได้สํารวจสถานพยาบาล จํานวน 2,275 แห่ง ทั่วประเทศ ระหว่างวันที่ 15 -21 กันยายน 2561 ที่ผ่านมา พบลูกน้ํายุงลายต่ํากว่าร้อยละ 1 และพบข้อมูลสถานการณ์โรคไข้เลือดออกในประเทศไทย ปี 2561 ณ วันที่ 25 กันยายน 2561 มีจํานวนผู้ป่วยไข้เลือดออกสะสม จํานวน 59,104 ราย ซึ่งมากกว่าปี พ.ศ. 2560 ณ ช่วงเวลาเดียวกัน ร้อยละ 52.50 (1.5 เท่า) และผู้ป่วยเสียชีวิต จํานวน 74 ราย จึงขอความร่วมมือประชาชนและหน่วยงานที่เกี่ยวข้อง ในการรณรงค์กําจัดแหล่งเพาะพันธุ์ลูกน้ํายุงลาย เพื่อป้องกันโรคไข้เลือดออก และขอให้ทุกคนช่วยกันกําจัดแหล่งเพาะพันธุ์ยุงลายอย่างต่อเนื่อง ในภาชนะต่าง ๆ ต้นไม้ ในบริเวณบ้าน และโรงเรียน ไม่ให้เป็นแหล่งเพาะพันธุ์ ลูกน้ํา ยุงลาย
******************************** 1 ตุลาคม 2561